লালকেল্লা থেকে প্রধানমন্ত্রীর ভাষণে বিভিন্ন বিষয়ের সঙ্গে স্বাভাবিক ভাবেই উঠে আসে কাশ্মীর প্রসঙ্গও। তিনি বলেন, কাশ্মীর সমস্যার সমাধান করতে হবে ভালবাসা দিয়ে। একইসঙ্গে প্রত্যেক ভারতবাসীকে কাশ্মীর সমস্যার সমাধান একযোগে এগিয়ে আসতে আহ্বান করেছেন তিনি। গালি কিংবা গুলি চালিয়ে কখনওই কাশ্মীর সমস্যার সমাধান করা যাবে না বলেও মন্তব্য করেন প্রধানমন্ত্রী। তিনি আরও বলেন, উপত্যকার মানুষের মনে জঙ্গিরা কিংবা বিচ্ছিন্নতাবাদীরা কখনও জায়গা করে নিতে পারেনি। জঙ্গিদের মূলস্রোতে ফেরানো যাবে বলে আশা প্রকাশ করেছেন প্রধানমন্ত্রী।